CELEX: 32005R0109
Language: hu
Date: 2005-01-24 00:00:00
Title: A Bizottság 109/2005/EK rendelete (2005. január 24.) a piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendelet alkalmazásában a tagállamok gazdasági területének meghatározásáról

25.1.2005   
            
            
               HU
            
            
               Az Európai Unió Hivatalos Lapja
            
            
               L 21/3
            
         
      A BIZOTTSÁG 109/2005/EK RENDELETE
   
   (2005. január 24.)
   a piaci áron számított bruttó nemzeti jövedelem összehangolásáról szóló 1287/2003/EK, Euratom tanácsi rendelet alkalmazásában a tagállamok gazdasági területének meghatározásáról
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel az Európai Atomenergia-közösséget létrehozó szerződésre,
   tekintettel a piaci áron számított bruttó nemzeti jövedelem összehangolásáról szóló, 2003. július 15-i 1287/2003/EK, Euratom tanácsi rendeletre (GNI-rendelet) (1) és különösen annak 5. cikke (1) bekezdésére,
   mivel:
   
               (1)
            
            
               A Közösségek saját forrásainak rendszeréről szóló, 2000. szeptember 29-i 2000/597/EK, Euratom tanácsi határozat (2) 2. cikkének (7) bekezdése megállapítja, hogy a piaci áron számított bruttó nemzeti termék (GNP) egyenlőnek tekintendő a piaci áron számított bruttó nemzeti jövedelemmel (GNI), ahogyan azt a Bizottság az Integrált Nemzeti Számlák Európai Rendszerének (ESA) alkalmazására előírta. Az 1995. évi ESÁ-t (ESA 95) két korábbi, 1970. és 1979. évi rendszer helyébe lépve, a Közösségen belüli európai nemzeti és regionális számlák rendszeréről szóló, 1996. június 25-i 2223/96/EK tanácsi rendelet (3) állapította meg, és annak melléklete határozta meg. A GNI a saját forrás számítási alapja céljára, ahogyan azt az ESA 95 használja, a GNP helyébe lépett a 2002-es költségvetési évtől kezdődő hatállyal.
            
         
               (2)
            
            
               Az 1287/2003/EK, Euratom tanácsi rendelet megállapítja az eljárásokat a GNI adatok továbbítására a tagállamok részéről, a GNI számításának eljárásait és ellenőrzését, valamint létrehozza a GNI-bizottságot.
            
         
               (3)
            
            
               A piaci áron számított bruttó nemzeti jövedelem (GNI) meghatározásához a 1287/2003/EK, Euratom tanácsi rendelet 1. cikke alapján tisztázni kell a gazdasági terület ESA 95 szerinti meghatározását.
            
         
               (4)
            
            
               A piaci áron számított bruttó nemzeti termék összeállításának összehangolásáról szóló 89/130/EGK, Euratom tanácsi irányelv (4) 1. cikke végrehajtásának céljára a tagállamok gazdasági területét a 91/450/EGK, Euratom bizottsági határozat (5) definiálja. Az ennek megfelelő meghatározást kell most biztosítani a GNI tekintetében.
            
         
               (5)
            
            
               Az ebben a rendeletben előírt intézkedések összhangban vannak a GNI-bizottság véleményével,
            
         ELFOGADTA EZT A RENDELETET:
   1. cikk
   Az 1287/2003/EK, Euratom rendelet céljaira a „gazdasági terület” kifejezés a 2223/96/EK rendelet A. mellékletének 2.05. és 2.06. bekezdésében meghatározásra került jelentéssel bír, az azokban használt „földrajzi terület” pedig úgy értendő, hogy az magában foglalja a tagállamoknak az ennek a rendeletnek a mellékletében felsorolt területeit.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 24-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 181., 2003.7.19., 1. o.
   
      (2)  HL L 253., 2000.10.7., 42. o.
   
      (3)  HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.
   
      (4)  HL L 49., 1989.2.21., 26. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (5)  HL L 240., 1991.8.29., 36. o. A 2003. évi csatlakozási okmánnyal módosított határozat.
   
      MELLÉKLET
      A tagállamok területe:
      
                  —
               
               
                  a Belga Királyság területe,
               
            
                  —
               
               
                  a Cseh Köztársaság területe,
               
            
                  —
               
               
                  a Dán Királyság területe, kivéve a Feröer-szigeteket és Grönlandot,
               
            
                  —
               
               
                  a Német Szövetségi Köztársaság területe,
               
            
                  —
               
               
                  az Észt Köztársaság területe,
               
            
                  —
               
               
                  a Hellén Köztársaság területe,
               
            
                  —
               
               
                  a Spanyol Királyság területe,
               
            
                  —
               
               
                  a Francia Köztársaság területe, a szuverenitása alá tartozó tengerentúli országok és területek kivételével, ahogyan azokat az Európai Közösséget létrehozó II. melléklet meghatározza,
               
            
                  —
               
               
                  Írország területe,
               
            
                  —
               
               
                  az Olasz Köztársaság területe,
               
            
                  —
               
               
                  a Ciprusi Köztársaság területe,
               
            
                  —
               
               
                  a Lett Köztársaság területe,
               
            
                  —
               
               
                  a Litván Köztársaság területe,
               
            
                  —
               
               
                  a Luxemburgi Nagyhercegség területe,
               
            
                  —
               
               
                  a Magyar Köztársaság területe,
               
            
                  —
               
               
                  a Máltai Köztársaság területe,
               
            
                  —
               
               
                  a Holland Királyság területe, a szuverenitása alá tartozó tengerentúli országok és területek kivételével, ahogyan azokat az Európai Közösséget létrehozó II. melléklet meghatározza,
               
            
                  —
               
               
                  az Osztrák Köztársaság területe,
               
            
                  —
               
               
                  a Lengyel Köztársaság területe,
               
            
                  —
               
               
                  a Portugál Köztársaság területe,
               
            
                  —
               
               
                  a Szlovén Köztársaság területe,
               
            
                  —
               
               
                  a Szlovák Köztársaság területe,
               
            
                  —
               
               
                  a Finn Köztársaság területe,
               
            
                  —
               
               
                  a Svéd Királyság területe,
               
            
                  —
               
               
                  Nagy-Britannia és Észak-Írország Egyesült Királyságának területe.